Lansie gebreek vir doemprofete | Netwerk24
James Young, Pretoria
Barnard Beukman, Beeld-redakteur, verwys in sy insiggewende rubriek "JZ vas: Wat nou vir SA?" (30:06) na die doemprofete met hul "dit-sal-tog-nooit-gebeur-nie"-oortuiging wat nou met 'n voet in die mond sit.
Neem ons wel in ag hoe Jacob­ Zuma die laaste paar jaar met die gereg en howe omgegaan het, kan niemand die doemprofete kwalik neem dat hulle moed opgegee het dat daar iewers tog 'n streep in die sand getrek sou word nie.
Zuma het ongelukkig sy hand oorspeel deur die hoogste hof in die land uit te daag en dit sou rampspoedig vir ons regstelsel gewees het indien waarnemende hoofregter Sisi Khampepe anders oor hom sou beslis. Met sy geskiedenis om die reg te omseil, het Zuma waarskynlik nie hierdie een sien kom nie.